Budapest Főváros XIV. Kerület Zugló Önkormányzata Képviselő-testülete

…/2020. (…) önkormányzati rendelete

Zugló kerületi építési szabályzatáról szóló 12/2019. (VI. 14.) önkormányzati rendelet módosításáról

Budapest Főváros XIV. Kerület Zugló Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 6. pontjában és az épített környezet alakításáról és védelméről szóló 1997. évi LXXVIII. törvény 13. § (1) bekezdésében meghatározott feladatkörében eljárva, a következőket rendeli el:

**1. §**

Zugló kerületi építési szabályzatáról szóló 12/2019. (VI. 14.) önkormányzati rendelet 86. §-a a következő (4) bekezdéssel egészül ki:

„(4) A Vt-M/1 jelű építési övezetben a teljes beépíthetőséghez (terepszint alatt és felett építhető összesített szintterület) viszonyított legfeljebb 15%-os mértékben lakásfunkció megengedett.”

**2. §**

Ez a rendelet a kihirdetését követő napon lép hatályba.

Budapest, 2020.

|  |  |
| --- | --- |
| Horváth Csabapolgármester | Dr. Tiba Zsoltjegyző |

**INDOKOLÁS**

***Általános indokolás***

Az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 14/A. § c) pontja alapján a fővárosi kerületek kerületi építési szabályzatot alkotnak a fővárosi településszerkezeti tervvel és a fővárosi rendezési szabályzattal összhangban. Az Étv. 62. § (6) bekezdés 6. pontjában a kerületi önkormányzat rendeletalkotási felhatalmazást kapott kerületi építési szabályzat megállapítására.

A Vt-M/1 jelű építési övezet területe az egyes gazdaságfejlesztési célú és munkahelyteremtő beruházásokkal összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról, valamint egyes nemzetgazdasági szempontból kiemelt jelentőségű üggyé nyilvánításról szóló kormányrendeletek módosításáról szóló 141/2018. (VII. 27.) Korm. rendelet 2. melléklet 32. sora alapján nemzetgazdasági szempontból kiemelt jelentőségű ügy.

A településrendezési eszköz egyeztetése – a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 32.§ (6) bekezdés a) pontja alapján – tárgyalásos eljárás szerint történik.

Az Étv. 13. §-ának megfelelően a kerületi építési szabályzat állapítja meg a kerület területére a helyi építési előírásokat, jogokat és kötelezettségeket.

A rendelet európai uniós jogot nem érint.

***Részletes indokolás***

***Az 1. §-hoz***

A beruházás megvalósítása érdekében szükséges Vt-M/1 jelű építési övezetben megengedett rendeltetésre vonatkozó előírások módosítása a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 1.1.9. pontjában meghatározott tartalmi követelményeknek megfelelően.

***A 2. §-hoz***

Hatályba léptető rendelkezés.